Tasekla n tmaziɣt tedder aṭaṣ deg timawit, imi d taskant n tmetti taqburt n tmurt n yimaziɣen. Yarna tebna ɣef tulmist n timawit yellan seg wacḥal n yiseggasen-a, imi taywalt ger leqbayel tettili-d s yimi kan, acku tira ur yerri ḥedd lbal-is ɣur-s, ɣef wawal-a yenna-d IMARAZEN (M.) :  tasekla-agi akken ma tella tettruḥu seg yimi ɣer tmeẓẓuɣt d ayagi i tt-yeǧǧan tezger idurar d yisaffen, ussan d yiseggasen, akken ad taweḍ si lǧil ɣer wayeḍ 1.